**Izbor predstavnika NVO v odbor Zero Waste Občine Postojna**

Spoštovani,

Občina Postojna v letošnjem letu vzpostavlja odbor Zero Waste, katerega naloga je je snovanje strategije Zero Waste koncepta in pregled nad transparentnostjo celotnega postopka pristopa k zavezi ZW ter uvajanja ukrepov ZW.
Na na osnovi poziva Občine Postojna za imenovanje **enega predstavnika NVO** v odboru Zero Waste, vas vabimo k oddaji kandidatur za odbor Zero Waste.

Na podlagi prejetega poziva in 2. odst. 2. člena Poslovnika za izbor kandidata, je Regijsko stičišče NVO Primorsko-notranjske regije BOREO (koordinator) dne 18. 9. 2017 izdalo sklep o začetku postopka izbora predstavnika NVO v odbor Zero Waste. Celoten postopek izbora predstavnika NVO koordinira Regijsko stičišče NVO Primorsko-notranjske regije BOREO (koordinator) v skladu s poslovnikom za izbor.

**Pomembno:**

* kandidata lahko predlaga vsaka nevladna organizacija, ki ima sedež v Občini Postojna ali pa je v letu 2017 prejemnik razpisnih sredstev s strani Občine Postojna,
* nevladna organizacija lahko predlaga največ enega kandidata,
* zastopnik NVO in kandidat sta lahko ena in ista oseba,
* kandidat ne more biti oseba, ki je funkcionar ali uradnik v državnem organu ali samoupravni lokalni skupnosti.

**POSTOPEK PRIJAVE**

Obrazec za prijavo kandidata / kandidatke je priloga tega poziva.

Prijavo lahko oddate:

* po pošti na naslov: Boreo, regijsko stičišče za NVO Primorsko-notranjske regije, Vilharjeva 14, 6230 Postojna;
* osebno na naslovu: Boreo, regijsko stičišče za NVO Primorsko-notranjske regije, Vilharjeva 14, 6230 Postojna (vsak delavnik med 8.00 in 16.00);
* po elektronski pošti: ana@boreo.si

Ne glede na način pošiljanja, mora prijava prispeti na enega od zgornjih naslovov **najkasneje do ponedeljka,** **25. 9. 2017**.

**POSTOPEK IZBORA**

Rokovnik za izvedbo postopka:
18.9.2017 – objava poziva za prijavo kandidatov
25.9.2017 – rok za oddajo prijav kandidatov
26.9.2017 – pregled prijavnic in poziv k dopolnitvi
30.9.2017 – objava seznama predlaganih kandidatov (pogojno) oz. imenovanje predstavnika
2.10.2017 – javna predstavitev kandidatov in poskus imenovanja s soglasjem (pogojno)
2.10.2017 – začetek volitev (pogojno)
6.10.2017 – zaključek volitev (pogojno)
9.10.2017 – pregled glasovnic (pogojno).
9.10.2017 – priprava poročila o izvedbi volitev, posredovanje sklepa o imenovanem predstavniku Občini Postojna in objava poročila na spletni strani [www.](http://www.lrf-pomurje.si/)boreo.si

Za dodatne informacije smo vam na voljo na telefonu 041 578 131 ali preko e-pošte ana@boreo.si
 **Vabimo vse zainteresirane nevladne organizacije, da sodelujete v postopku izbora.**